text: Fredericia-rocker i fængsel halvandet år
  20 marts 2012 kl. 07.47
  En 37-årig leder af en rockergruppe i Fredericia er blevet idømt halvandet års fængsel for våben- og narkokriminalitet.
  Præsidenten for rockergruppen Devils Choice i Fredericia skal i fængsel i halvandet år.
  Han er blevet dømt for narko- og våbenkriminalitet.
  Devils Choice er en supportgruppe for Hells Angels.
  Devils Choice-lederen har siddet varetægtsfængslet siden begyndelsen af december 2011, skriver Fredericia Dagblad.
  Han blev dømt for at have en pæn portion kokain.
  Udover narkoen har politiet fundet en pistol og ammunition i rockerens hjem.
  